Čobanija (džamija)
Džamija Čoban Hasan-vojvode, poznatija kao Džamija Čobanija, nalazi se na Skenderiji u općini Centar u Sarajevu. Sagrađena je polovinom 16. vijeka., prije 1565. Ovo je prostrana džamija sa kamenim minaretom. Natpis o obnovi, u pjesmi na turskom jeziku uklesan je na kamenoj ploči, uzidanoj u zid minareta. Uz džamiju se nalazi groblje, puno manje u odnosu na prvobitno: vjeruje se da nišan bez natpisa, osmougaone osnove, ograden santračem, a koji se nalazi kod minareta, označava grob dobrotvora Čoban-Hasana. Komisija za očuvanje nacionalnih spomenika Bosne i Hercegovine je 17. decembra 2019. donijela odluku o proglašenju džamije nacionalnim spomenikom Bosne i Hercegovine.